डॉलर ब्रांड बनियान बनकर अक्षय कुमार की कमाई करवा रहा है। आफत यही है कि डॉलर यहां भी पहले से ही मजबूतों की कमाई करवाता है। अक्षय कुमार डॉलर के इश्तिहार की फीस कई लाख रुपये लेते हैं। अक्षय कुमार डॉलर पहनकर जो बताते हैं, उसका आशय़ यह है कि तमाम ताकत का राज डॉलर बनियान में निहित है। बाकी आम इनसानों को वैसी ताकत हासिल करने के लिए मेहनत करनी पड़ेगी। एक्सरसाइज करनी पड़ेगी। खाने-पीने का सही हिसाब रखना पड़ेगा। पर अक्षय कुमार के लिए सिर्फ डॉलर बनियान पहनना ही काफी है। बड़े आदमी के जलवे होते हैं, अक्षय कुमार डॉलर पहनने के पैसे लेते हैं।